OzLabs/hebrew-wiki-articles huggingface dataset:
ויצ'ז קלדרון (אנטארקטיקה)

ויצ'ז קלדרון או ויצ'ז קולדרון (באנגלית: Witches Cauldron ;מילולית: קדרת המכשפות) היא אגן עמוק מלא קרח, בצידו המערבי של רכס דאגלס, בצפון האי אלכסנדר, שבאנטארקטיקה.

העמק ממוקם בסמוך ממערב להר אגברט.

== היסטוריה ==
=== גילוי ומיפוי האגן ===
האגן התגלה לראשונה מהאוויר ומופה לראשונה באופן גס המשלחת הבריטית אל ארץ גרהאם בשנת 1937.

האגן מופה במדויק לראשונה בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948.

האגן צולם על ידי לוויני לנדסט של ארצות הברית בינואר 1974.

=== מקור השם ===
שמו של האגן ניתן לו על ידי אנשי המשלחת הבריטית אל ארץ גרהאם.

השם הוא שם תיאורי - העמק נראה כמו קדרה.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:16738 ויצ'ז קלדרון] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=16168&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR ויצ'ז קלדרון] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6638906.html ויצ'ז קלדרון] באתר mindat

== הערות שוליים ==

קטגוריה:ארץ אלכסנדר
קטגוריה:ארץ פאלמר: עמקים
בוב מרטין

בוב מרטין (בגרמנית: Bob Martin; 7 ביוני 1922 – 13 בינואר 1998), נולד בשם ליאו הפ, היה זמר אוסטרי, שהיה המשתתף הראשון שייצג את אוסטריה בתחרות האירוויזיון בשנת 1957. האוסטרי הראשון אשר הופיע על בימת האירוויזיון היה פרדי קווין אשר ייצג את גרמניה באירוויזיון 1956. מרטין, שר בגרמנית "Wohin, kleines Pony?" (בעברית: "לאן, פוני קטן?"), והגיע למקום האחרון מתוך 10 מדינות. הוא קיבל 3 נקודות בסך הכול – נקודה אחת מהולנד ו-2 נקודות מהממלכה המאוחדת. הוא היה פופולרי במיוחד בדרום אוסטריה.

== קישורים חיצוניים ==

* הוברט ברגמן: "Ich will nur singen ...": Österreichs Song-Contest-Pionier Leo Heppe alias Bob Martin (1922–1998) – [https://web.archive.org/web/20150518092607/http://www.oeaw.ac.at/inz/forschungen-projekte/oesterreichisches-biographisches-lexikon/biographien-des-monats/mai-2015/ הביוגרפיה החודשית באתר הבית של המילון הביוגרפי האוסטרי (מאי 2015)]
* [http://www.diggiloo.net/?1957at מידע על השיר Wohin, Kleines Pony?] 

קטגוריה:משתתפי אירוויזיון 1957
קטגוריה:נציגי אוסטריה באירוויזיון
קטגוריה:זמרים אוסטרים
קטגוריה:אוסטרים שנולדו ב-1922
קטגוריה:נפטרים ב-1998
They Can't Stop the Spring

They Can't Stop the Spring (בעברית: הם לא יכולים לעצור את האביב) הוא שיר של הלהקה האירית דרוויש. ב-16 בפברואר 2007, בתוכנית "The Late Late Show", הוא נבחר כשיר האירי באירוויזיון 2007 בהלסינקי. הוא נכתב על ידי ג'ון ווטרס וטומי מורן. השיר העפיל ישירות לגמר האירוויזיון (בגלל המיקום העשירי של אירלנד באירוויזיון 2006), אך הגיע אחרון בגמר<ref>[http://www.eurovision.tv/content/view/880/263/ Serbia wins 2007 contest] Eurovision.tv</ref> וקיבל חמש נקודות בלבד מאלבניה (חבר השופטים המסייע).

== קישורים חיצוניים ==

== הערות שוליים ==

קטגוריה:שירי 2007
קטגוריה:שירי אירוויזיון 2007
קטגוריה:שירי אירלנד באירוויזיון
קטגוריה:שירים באנגלית
מוחמד חיידר

מוחמד חיידר (בערבית: مُحَمَّد حيدر), המכונה גם אבו עלי חיידר, הוא פוליטיקאי לבנוני, ובכיר בארגון חזבאללה. בין השנים 2005–2009 הוא כיהן כחבר פרלמנט לבנוני מטעם מפלגת חזבאללה.<ref></ref>

חיידר נחשב למקורב למזכ"ל חזבאללה חסן נסראללה ולאחד מבכירי הארגון. הוא אחראי על לוחמי חזבאללה בסוריה ועל ההיבט הצבאי-ביטחוני בכל דרום לבנון.<ref name=":0" />

לדברי האתר הלבנוני "נידא אל-ווטן", נחשב חיידר לאחד מבכיריו הצבאיים של ארגון הטרור, לאחר חיסולם של עימאד מורנייה ב-2008 ושל מוסטפא בדר א-דין ב-2016.<ref></ref>

== ניסיון התנקשות ==
ב-25 באוגוסט 2019 פורסם בכלי התקשורת הלבנונית כי שני רחפנים ישראליים התרסקו בדרום ביירות ברובע הדאחייה שבשליטת הארגון.<ref></ref> עיתון "נידא אל-ווטן" כתב כי ישראל התכוונה להתנקש בחייו של חיידר.<ref name=":0" />

== הערות שוליים ==

קטגוריה:פוליטיקאים לבנונים
קטגוריה:פעילי חזבאללה
Net als toen

Net als toen (בעברית: ממש כמו אז) היה השיר המנצח באירוויזיון 1957. הוא בוצע בהולנדית על ידי הזמרת קורי ברוקן. השיר זכה במקום הראשון עם 31 נקודות. הייתה זו הזכייה הראשונה של הולנד בתחרות האירוויזיון.

השיר הוא שאנסון קלאסי, ובו הזמרת פונה לבעלה ושואלת אותו אם הוא זוכר את ימיהם הראשונים כזוג. מילות השיר מצביעות על כך שהרומנטיקה יצאה מהנישואים, למרות שלא תמיד זה היה כך.

ברוקן הקליטה את השיר גם בצרפתית וגרמנית, בשמות "Tout comme avant" (בצרפתית) ו"Damals war alles so schön" (בגרמנית).

== הפניות וקישורים חיצוניים ==
* [http://www.eurovision.tv/page/history/by-year/contest?event=274 האתר הרשמי של תחרות הזמר של האירוויזיון, היסטוריה לפי שנה, 1957]
* [http://www.diggiloo.net/?1957nl מידע מפורט ומילים לשיר], באתר Diggiloo Thrush

== ראו גם ==

* הולנד באירוויזיון

== הערות שוליים ==

קטגוריה:שירי 1957
קטגוריה:סינגלים מ-1957
קטגוריה:שירי אירוויזיון 1957
קטגוריה:שירי הולנד באירוויזיון
קטגוריה:שירים שזכו באירוויזיון
קטגוריה:שירים בהולנדית
יחסי סין–קנדה

יחסי סין–קנדה הם יחסי החוץ בין הרפובליקה העממית של סין לבין קנדה.

== היסטוריה ==
שיתוף הפעולה הקנדי-סיני התקיים הרבה לפני שכוננו יחסים דיפלומטיים בין המדינות בשנת 1970. קנדה משתפת פעולה כיום עם הרפובליקה העממית של סין בתחומים רבים, כולל סחר, בריאות, חינוך ותרבות. מחלקות ממשלתיות קנדיות רבות התקשרו בתזכיר הבנות עם עמיתיהן הסיניים ומקיימות גם ישיבות קבועות ברמות שונות. בקנדה חיים יותר מ-1.3 מיליון אנשים ממוצא סיני. בשנת 2014, יותר מ-110,000 סטודנטים סינים למדו במוסדות חינוך בקנדה, והשפה הסינית היא השפה השלישית בשכיחותה בקנדה לאחר אנגלית וצרפתית.

== יחסי סחר ==
סין היא שותפת הסחר השנייה בגודלה בקנדה אחרי ארצות הברית. בשנת 2009 המסחר הדו-צדדי הסתכם בסכום של 50.8 מיליארד דולר, והראה ירידה של 4.3% בהשוואה לרמות של 2008. בשנת 2009, יצוא הסחורה הקנדי לסין הסתכם ב-11.2 מיליארד דולר, עלייה של 6.6% לעומת 2008, מה שהפך את שוק הייצוא של סין לשלישי בגודלו בקנדה. סין היא המקור השני בגודלו של סחורות מיובאות. בשנת 2009 ההשקעה הישירה הקנדית בכלכלה הסינית הסתכמה ב-3.3 מיליארד דולר, המהווים פחות מ-1% מסך ההשקעות הישירות הזרות במדינה. השקעה ישירה של סין בכלכלת קנדה היוותה פחות מ-2% מכלל ה-FDI במדינה זו, בעוד שנרשמה צמיחה בהשקעות: מ-928 מיליון דולר בשנת 2005 לכמעט 8.9 מיליארד דולר בשנת 2009.

== נציגויות דיפלומטיות ==
קנדה מחזיקה בסין שגרירות בבייג'ינג ו-3 קונסוליות בצ'ונגצ'ינג, גואנגג'ואו ושנגחאי. מאידך, סין מחזיקה בקנדה שגרירות באוטווה ו-5 קונסוליות בקלגרי, מונטריאול, טורונטו וונקובר.

== קישורים חיצוניים ==

== הערות שוליים ==
סקרלט קאלימאקי

סקרלט קאלימאקי (ברומנית: Scarlat Callimachi; 1773 - 24 בדצמבר 1821) היה שליט בכמה תקופות בנסיכות מולדובה ובנסיכות ולאכיה, היה בנו של אלכסנדרו קאלימאקי, פרסם את קוד קאלימאקי.

סקרלט קאלימאקי שלט על נסיכות מולדובה שלוש פעמים, לראשונה שלושה ימים בלבד באוגוסט 1806, פעם שנייה מ-4 באוגוסט 1807 עד 13 ביוני 1810, פעם שלישית מ-17 בספטמבר 1812 עד יוני 1819 ובנוסף לכך שלט על נסיכות ולאכיה מפברואר עד יוני 1821.

קאלימאקי התמנה לשליט נסיכות מולדובה ב-24 באוגוסט 1806 כתוצאה מלחצים צרפתיים, כעבור יומיים נכנס לבירת הנסיכות, ליאשי ולמחרת הודיעו לו על הדחתו. הוא מאוכזב ופגוע ושב לקונסטנטינופול. באוגוסט 1807 הוא מתמנה פעם נוספת לשליט נסיכות מולדובה, כהונה שלא הצליח לממש. הוא הגיע לרוסה, שם שהה, לפי דיווחים צרפתיים, מ-4 בנובמבר 1807 ועד 29 באוגוסט 1808. ב-1810 הוא היה בראזגרד, ליד מפקד חיל המצב העות'מאני ויחד איתו נפל בשבי הצבא הרוסי עד 15 ביוני.

קאלימאקי התמנה בפעם השלישית לשליט נסיכות מולדובה ב-8 בספטמבר 1812 והפעם מימש את שלטון לתקופה של כמעט שבע שנים. קאלימאקי נחשב לשליט מתון ונבון שפעל לארגון מחודש של נסיכות מולדובה לאחר שעל פי הסכם בוקרשט (1812) חלק גדול משטח הנסיכות סופח לאימפריה הרוסית. קאלימאקי פטר את הבויארים ומשרתיהם מתשלום מיסים. הוא פעל להכנסת גידול תפוחי האדמה לנסיכות מולדובה וטיפח מוסדות תרבות.

ב-1817 פורסם ביוונית קובץ החוקים הקרוי "קוד קאלימאקי", קובץ החוקים הכתוב הראשון של נסיכות מולדובה. לאחר שנתקל בקשיים, ביקש ב-1818 את ביטול שלטונו, אך קיבל תשובה שלילית. באביב 1819, על רקע תלונות נגד בויארים מסוימים ועל רקע המגפה ביאשי היו מהומות שדוכאו תוך שימוש בנשק חם.

שלטונו בוולאכיה לא מומש בגלל המהפכה של טודור ולדימירסקו וכנראה הורעל לאחר שנחשד באהדה למהפכת פיליקי אטריה.

== קישורים חיצוניים ==

* [https://evenimentulistoric.ro/moldova-voda-scarlat-callimachi.html Istoria celei mai scurte domnii din Moldova. Să fii durat chiar trei zile?] 
* [http://www.moldovenii.md/md/people/838 Scarlat Callimachi] 

==הערות שוליים==

קטגוריה:שליטי נסיכות מולדובה
קטגוריה:שליטי ולאכיה
קטגוריה:יוונים באימפריה העות'מאנית
קטגוריה:ילידי 1773
קטגוריה:נפטרים ב-1821
דודג' דה לוקס

דודג' דֶּה לוּקְס, (באנגלית : Dodge Deluxe) היא מכונית משפחתית גדולה אשר יוצרה על ידי חטיבת דודג' בקונצרן הרכב קרייזלר האמריקאי בין השנים 1949–1946 ב-ארצות הברית ובין השנים 1950–1942 ב-קנדה.

==ממאפייני "דודג' אומני"==

* 6 מושבים
* מנוע קדמי / מנוע בנזין
* מנוע הנעה אחורית
* מנוע קירור מים
===תצורות===
* 2 דלתות - סדאן
* 4 דלתות -סדאן
* 2 דלתות - קופה

===סדרות===
* "D24" - יוצר בין השנים 1946–1948
* "D19" - יוצר בין השנים 1940–1942
* "D22" - יוצר בין השנים 1940–1942
* "D31/D32/D35/D36" - יוצרו בין השנים 1950-1949

==גלריה==
<gallery mode="packed" heights="120">
קובץ:1949 Dodge Special De Luxe (2388058435).jpg | "דודג' דה לוקס", שנת 1949
קובץ:1948 Dodge D24 Deluxe Sedan (22295033755).jpg | "דודג' דה לוקס" דגם "D24", שנת 1948
קובץ:1948 Dodge D25 Special Deluxe sedan (14986668373).jpg | "דודג' דה לוקס" דגם "D25 Special", שנת 1948
קובץ:1948 Dodge D25 Special Deluxe sedan (15583133246).jpg | "דודג' דה לוקס" דגם "D25 Special", שנת 1948
קובץ: 1947 Dodge Deluxe business coupé.jpg | "דודג' דה לוקס" - קופה, שנת 1947
קובץ:1948 Dodge Special Deluxe Coupe (4691120546).jpg | "דודג' דה לוקס" - קופה, שנת 1948
קובץ:1949 Dodge Special De Luxe (2388058447).jpg | "דודג' דה לוקס" דגם "Special" - קופה, שנת 1949
קובץ:Dodge Deluxe Fluid Drive (8996181909).jpg | "דודג' דה לוקס" בשרות צבא ארצות הברית
קובץ:1949 Dodge Special De Luxe - interior (2388058425).jpg | "דודג' דה לוקס" דגם "Special", שנת 1949 - מבט לתא הנהג ו-לוח מחוונים
קובץ:1950 Dodge Special Deluxe 4dr (2010 A&W St. Léonard).jpg | "דודג' דה לוקס", בתצורת 4 דלתות סדאן, שנת 1950
</gallery>

==ראו גם==
* דודג'
* דודג' D24 קסטום
* פלימות' דה לוקס

==קישורים חיצוניים==

* 
* 

==הערות שוליים==

קטגוריה:מכוניות משפחתיות גדולות
קטגוריה:מכוניות קופה
קטגוריה:צבא ארצות הברית - כלי רכב
קטגוריה:דגמי מכוניות שהושקו ב-1946
דה לוקס
קטגוריה:מכוניות אמריקאיות
קטגוריה:כלי רכב המיוצרים בקנדה
טונליזם

[[ג'ורג' איננס, "נוף קיץ", 1894]]
[[לאון דאבו, "חוף הים", 1900]]
הטונליזם (באנגלית: Tonalism) היה סגנון אומנותי שהופיע שנות ה-80 של המאה ה-19, כאשר אמנים אמריקאים החלו לצייר צורות נוף בטון כולל של אווירה צבעונית או ערפלית. הסגנון התפתח בין 1880 ל-1915, והתאפיין בגוונים כהים ונייטרליים כמו אפור, חום או כחול ששלטו לעיתים קרובות ביצירות של אמנים הקשורים לסגנון. כציירי נוף, רובם השתייכו לזרם המרכזי באותה העת - אסכולת נהר ההדסון.<ref></ref>

== תיאור ==
בסוף שנות ה-90 של המאה ה-19 מבקרי האמנות האמריקאים החלו להשתמש במונח "טונאלי" כדי לתאר יצירות אלה.

הציירים המשויכים המובילים היו ג'ורג' איננס וג'יימס מקניל ויסלר, אלכסנדר הלוויג וויאנט, ראלף אלברט בלקלוק, אנג'ל דה קורה, הנרי וורד ריינג'ר, ברוס קריין, אליוט דיינג'רפילד, גרנוויל רדמונד, תומאס דיווינג', ויליאם קית, ג'וזף דה קאמפ, אלן בטלר טלקוט

טונליזם משמש לעיתים לתיאור נופים אמריקניים שמקורם בסגנון הברביזון הצרפתי,<ref></ref> שהדגיש את מצב הרוח והצל.

בסופו של דבר, הטונליזם נעלם על ידי הזרמים המרכזיים שהגיעו מאירופה בעיקר האימפרסיוניזם והמודרניזם האירופי.

ה התגלה כתנועה אמנותית במלבורן בשנות העשרה של המאה העשרים.

== ראו גם ==
* 

== לקריאה נוספת ==
<div style="direction: ltr;">
* Cleveland, David Adams, A History of American Tonalism, 1880–1920: Crucible of American Modernism, Abbeville Press; 3rd edition, 2021, 
</div>
== קישורים חיצוניים ==
<div style="direction: ltr;">
* David Adama Cleveland, W[https://www.artsy.net/article/david-adams-cleveland-what-is-tonalism-12-essential-characteristics hat is Tonalism? (12 Essenatial Characteristics)], artsy.net, 2016 
* [https://www.widewalls.ch/magazine/tonalism-artists The 4 Most Important Names of Tonalism], Widewalls - an online marketplace and magazine 
*[https://www.nysm.nysed.gov/tonalism#:~:text=This%20exhibition%20explores%20Tonalism%20in,ties%20to%20New%20York%20State. Tonalism - Pathway from the Hudson River School to Modern Art], New York State Museum
* [https://www.tonalism.com/what-is-tonalism What is Tonalism?] Tonalism Palette, Tonalism Definition, tonalism.com
* [https://www.metmuseum.org/toah/keywords/tonalism Tonalism], Heilbrunn Timeline of Art History, Metropolitan Museum of Art 
* James Bruce Jr., [https://www.oilpaintersofamerica.com/2012/09/american-tonalism-a-poetic-approach-to-painting/ American Tonalism – A Poetic Approach to Painting], Oil Painters of America, 2012 
</div>

== הערות שוליים ==

קטגוריה:ציור אמריקאי
קטגוריה:המאה ה-20
Bombtrack

Bombtrack (בעברית: שיר פצצה) הוא השיר הפותח של האלבום "Rage Against the Machine" מאת Rage Against the Machine. זהו שיר רוק כבד וראפ מטאל מחאתי.

== רקע ==
השיר נכתב על ידי כל חברי Rage Against the Machine יחד: זאק דה לה רוחה, טים קומרפורד, טום מורלו ובראד וילק. השיר הופיע לראשונה באלבום הבכורה של הלהקה כרצועה הפותחת שלו. השיר זכה להצלחה מרובה ויצא לאור ב־20 ביולי 1993 כסינגל נפרד. השיר הולחן על ידי בסיסט הלהקה טים קומפורד, והוא השיר אחד משלושה שירים באלבום הכתובים על סולם F# (בתווים: פה דיאז). שם השיר מתייחס לשיר עצמו כשנכתב "שיר פצצה" (Bombtrack) מכיוון שבעולם ההיפ הופ המילה פצצה פירושה לרוב "הטוב ביותר" - כך שם השיר הוא גם משחק מילים מכיוון שהשיר נקרא "השיר הטוב ביותר" ובנוסף מדבר על פצצות ומלחמות.

בשנת 1993 פורסם קליפ (סרטון מוזיקה) לשיר, ובו רואים את חברי הלהקה לצד הפגנות ואירועים מטעם המפלגה הפרואנית השנויה במחלוקת סנדרו לומינו, ומנהיגה אבימה גוזמן<ref></ref>. הקליפ אמנם לא יצא לאור עד שנת 2003 כחלק מהאלבום החי שלהם, "האולימפיאדה הגדולה" (בהתייחסות לאולימפיאדת אתונה 2004).

== שינויים בהופעות חיות ==
השיר נוגן בפעם הראשונה בהופעה חיה ב־8 במרץ 1992 בהופעת ענק בסן לואיס אוביספו בקליפורניה. לשיר יצאה גרסה אקוסטית בשלב מאוחר יותר, אך היא נוגנה בהופעה חיה רק פעם אחת בהופעת ליל חג המולד של KROQ ב־12 בדצמבר 1993. מילות השיר המקוריות "קו קשה, קו אחר קו!" ("Hardline, hardline after hardline!") משתנים בהופעות חיות ל- "קו קשה אחרי הקו הקשה של 'Mr. Muthafuckin' eXquire'!" (בהתייחסות לראפר Mr. Muthafuckin' eXquire . כמו כן, גם השורה במהלך הפזמון, "שרוף! שרוף, כן, אתה הולך לשרוף!" משתנה בהופעות ל- "שרוף! פאקינג, לשרוף!" כאשר הוקלט לראשונה באולפן, ובמהלך הופעות חיות, הבסיסט טים קומרפורד שר את הפזמון עם דה לה רוחה.

== בתרבות הפופולרית ==
השיר הוכנס למשחק "Rock Band 3" הקונסולי, ב־8 במאי 2012. לאחר מכן הוכנס גם למשחק גיטאר הירו כשמהלכי הגיטרה המיוחדים של טום מורלו הם שלב בפני עצמו.

==קישורים חיצוניים==
* 

== הערות שוליים ==

קטגוריה:שירים באנגלית
קטגוריה:סינגלים בהוצאת אפיק רקורדס
יחסי הודו–צ'ילה

יחסי הודו–צ'ילה הם יחסי החוץ בין צ'ילה להודו. שתי המדינות חברות ב-G-20.

== יחסי מסחר ==
[[מישל בצ'לט נפגשת עם מאנמוהאן סינג בניו דלהי ב-17 במרץ 2009]]
צ'ילה הייתה המדינה הראשונה בדרום אמריקה שחתמה על הסכם סחר עם הודו, בשנת 1956. הסכם מסגרת נחתם ב-20 בינואר 2005 לקדם שיתוף פעולה כלכלי נוסף בין הודו לבין צ'ילה. ההסכם הציע הסכם סחר מועדף (PTA) בין המדינות המתאימות, אשר לאחר מספר סבבי משא ומתן הושלמו במהלך השיחות שהתקיימו בניו דלהי בנובמבר 2005. ה-PTA נכנס לתוקף החל מה-17 באוגוסט 2007 בצ'ילה ובהודו ב-11 בספטמבר 2007.

בשנת 2016 חתמו שתי המדינות על הסכם להרחבת הסכם הסחר המועדף בין שתי המדינות (PTA), בסימן זינוק פי 10 במספר המוצרים שיימכרו בתעריפי מכס. המסחר הדו-צדדי של הודו עם צ'ילה עמד על 2.6 מיליארד דולר כאשר היצוא עמד על 0.68 מיליארד דולר והיבוא עמד על 1.96 מיליארד דולר בהתאמה ב-2016<ref></ref>.

== הודים בצ'ילה ==
הקהילה ההודית בצ'ילה מונה בערך 1000 איש, ובעיקר מתגוררת בסנטיאגו, איקיקה, ויניה דל מאר ופונטה ארנס. הקהילה נטמעת בהדרגה בעסקים קטנים ובסחר, ומטמיעה את עצמה בהדרגה במיינסטרים באמצעות התאזרחות. 1000 צ'יליאנים בממוצע מבקרים בהודו מדי שנה, בעיקר לצורך תיירות.

== נציגויות דיפלומטיות ==
הודו מחזיקה בצ'ילה שגרירות בסנטיאגו דה צ'ילה בלבד. מאידך, מנילה מחזיקה בהודו שגרירות בניו דלהי ו-3 קונסוליות בקולקטה, מומבאי וצ'נאי.

==קישורים חיצוניים==

== הערות שוליים ==
משירי ארץ ישראל הישנה

משירי ארץ ישראל הישנה הוא אלבום אוסף של שירים עבריים שהוקלטו במסגרת תוכנית רדיו, ובהמשך הפכה לאלבום מוזיקה מצליח שיצא לאור בשנת 1975.
המשתתפים באלבום התפתחו להיות זמרים ושחקנים מפורסמים בישראל: אריק לביא, אילנה רובינא, חנן יובל, גידי גוב, רבקה זוהר, אילי גורליצקי, אופירה גלוסקא האלבום נעשה בהדרכת המפיקה המוזיקלית והבמאית נעמי פולני.

בנוסף לאלבום זה יצא אלבום נוסף בשם "משירי תנועות הנוער", שניהם מתוך תוכנית רדיו באולפני רשות השידור בשם "דו רה מי" בליווי גיל אלדמע באקורדיון.

== רשימת רצועות ==
כל השירים עובדו על ידי ירון גרשובסקי (אלא אם כן מצוין אחרת)

בתקליט המקורי שירים 1–7 היו בצד א', שירים 8–14 היו בצד ב'

==קישורים חיצוניים==

* [https://www.discogs.com/Various-Songs-Of-The-Old-Antiquated-Land-Of-Israel-משירי-ארץ-ישראל-הישנה/release/12138077 האלבום], באתר Discogs

קטגוריה:אלבומי 1974
קטגוריה:אלבומים בעברית
ג'יימס קרייג אדמסון

ג'יימס קרייג אדמסון (באנגלית: James Craig Adamson; נולד ב-3 במרץ 1946) הוא אסטרונאוט עבר אמריקאי וקולונל בצבא ארצות הברית. השתתף במשימות STS-28 ו-STS-43, והשלים 263 הקפות ו-334 שעות בחלל.

נולד בווארסאו שבניו יורק, ומתגורר בפישרסביל שבווירג'יניה עם אשתו ושניים משלושת הילדים שלו.

== לימודים וצבא ==
ג'יימס השלים את התואר הראשון שלו במדעי ההנדסה והוזמן להיות סגן משנה בבאוניברסיטה הצבאית של אמריקה. ב-1977 השלים ג'יימס תואר שני בהנדסת תעופה וחלל באוניברסיטת פרינסטון (). לאחר סיום לימודיו בפרינסטון הפך לפרופסור באוניברסיטה הצבאית בווסט פוינט. בנוסף על כך ג'יימס פיתח מעבדות טיסה בבדיקות טיסת המטוסים וכתב טקסט על ביצועי המטוסים. אדמסון הוא גם מהנדס מקצועי מוסמך וטייס מסחרי מורשה.

ג'יימס השלים גם הרבה מאוד קורסים שונים כגון: הישרדות הרים, טייס ניווט, אימון נשק גרעיני, וקצין מתחיל ומתקדם בצבא. כאשר התחילה מלחמת וייטנאם ג'יימס היה טייס תצפית ובזכות התואר השני שלו בהנדסת תעופה וחלל הוא היה פרופסור בצבא האמריקאי שם לימד אווירודינמיקה, ביצועי מטוסים, יציבות ושליטה במטוס.<ref name=":0"></ref>

== שירות בנאס"א ==
אדמסון גויס במרכז החלל לינדון ב. ג'ונסון בשנים 1981 – 1992 בשלב מבחן הטיסה התפעולי של תוכנית ההסעות, שימש כטייס בדיקת מחקר וקצין אווירודינמיקה בבקרת המשימה אדמסון נבחר על ידי נאס"א כאסטרונאוט בשנת 1984, והיה כשיר למשימה בטיסות מעבורת החלל..

במשימה הראשונה STS-28 החללית שוגרה ב-8 באוגוסט. ברוסטר שו היה מפקד צוות ואדמסון היה מומחה משימה. החללית הקיפה את כדור הארץ 80 פעמים ב-121 שעות החללית נחתה בכדור הארץ ב-13 באוגוסט 1989 המשימה נשאה מטען מסווג של מחלקת ההגנה ומספר מטענים משניים. כאשר חזר מהמשימה הוא קיבל את התפקיד מנהל ניתוח עיבוד המעבורות במרכז החלל קנדי.

במשימה השנייה החללית שוגרה ב-2 באוגוסט 1991. ג'ון בלאהה הי המפקד צוות של STS-43 ואדמסון היה מומחה משימה. במשימה זו החללית הקיפה את כדור הארץ 142 פעמים ב-213 שעות ונחתה בכדור הארץ אחרי 9 ימים ב-11 באוגוסט 1991 במהלך טיסה זו ביצע אדמסון את מבחן הטיסה הראשון של הטייס הדיגיטלי האוטומטי של אורביטל.

לאחר פרישתו של אדמסון משירות ממשלתי ביוני 1992, הוא המשיך כיועץ ניהולי של נאס"א ותעשיית החלל. עד ספטמבר 1994 שימש כיועץ ניהול ומתכנן אסטרטגי בחברת לוקהיד בתחום פעולות טיסה בחלל האנושי. הוא גם נבחר על ידי מנהל נאס"א לשמש במועצה המייעצת של נאס"א. <ref></ref>

== פרסים ואותות הוקרה ==
במהלך חייו זכה אדמסון להרבה מאוד פרסים ביניהם: מדליות אוויר, מדליית שירות עליון להגנה, מדליית שירות מכובד, מדליית ציון לשבח של הצבא, מדליית שירות של נאס"א, שתי מדליות טיסה של נאס"א ועוד<ref name=":0" />

==קישורים חיצוניים==

* 

== הערות שוליים ==

קטגוריה:אסטרונאוטים אמריקאים
קטגוריה:אנשי הכוחות המזוינים של ארצות הברית במלחמת וייטנאם
קטגוריה:טייסי ניסוי אמריקאים
קטגוריה:בוגרי בית הספר לטייסי ניסוי של הצי האמריקאי
קטגוריה:בוגרי אוניברסיטת פרינסטון
קטגוריה:מעוטרי צלב התעופה המצוינת (ארצות הברית)
קטגוריה:מעוטרי כוכב הארד
קטגוריה:מעוטרי מדליית האוויר
קטגוריה:אמריקאים שנולדו ב-1946
הלומינירז

הלומינירז (באנגלית: The Lumineers) הם להקת פולק רוק אמריקאית שנוסדה בדנוור, קולורדו. הלהקה הוקמה על ידי ווסלי שולץ (שירה, גיטרה) וג'רמיה פרייטס (תופים, כלי הקשה). בשנת 2005 החלו המייסדים ווסלי שולץ וג'רמיה פרייטס להופיע יחד בניו ג'רזי. בשנת 2010 הצטרפה ללהקה הצ'לנית והזמרת נילה פקרק, והייתה חברה בה עד שנת 2018. הלהקה הייתה מבין אמני הפולק-רוק ומוזיקת אמריקנה הפופולריים ביותר בעשור השני של המאה ה-21, בתקופה בה צמחו הסגנונות וצברו פופולריות.

סגנונה של הלהקה מושפע מהאמנים ברוס ספרינגסטין, בוב דילן וטום פטי, והיא מוכרת בשל להיטיה הבינלאומיים, ביניהם השירים "Ho Hey", "Stubborn Love" ו-"Ophelia".

בשנת 2013 הלהקה שרה את שיר הנושא של הסדרה "ממלכה".

== דיסקוגרפיה ==
=== אלבומי אולפן ===
* 2012: The Lumineers
* 2016: Cleopatra
* 2019: III

== פרסים ומועמדויות ==
* 2012 – מועמדות לפרס גראמי לתגלית השנה
* 2012 – מועמדות לפרס גראמי לאלבום האמריקנה הטוב ביותר

== קישורים חיצוניים ==

* 

==הערות שוליים==

קטגוריה:להקות פולק רוק
קטגוריה:להקות אמריקאיות
קטגוריה:להקות שהוקמו בשנת 2005
כריס הנדרסון

כריס הנדרסון (באנגלית: Chris Henderson; נולד ב-11 בדצמבר 1970 באדמונס, וושינגטון, שבארצות הברית) הוא כדורגלן עבר אמריקאי, ששיחק בעמדת הקשר. לזכותו 79 הופעות במדי נבחרת ארצות הברית. כיום, משמש כמנהל הטכני של קבוצת סיאטל סאונדרס.<ref name=":0"></ref>

== קריירה ==
הנדרסון נחשב לאחד השחקנים המצליחים ביותר בתולדות וושינגטון, זכה באליפויות עם 5 קבוצות.<ref></ref>

הנדרסון היה השחקן הצעיר בסגל ארצות הברית בשנת 1990 בגיל 19 וזכה בהצטיינות כל אמריקה באותה השנה. בנוסף, הנדרסון היה חבר בצוות האולימפי בשנת 1992.<ref></ref> בשנת 1993 השיג הנדרסון שיא "בישולים" קבוצתי עם חמישה בישולים (הכנת מצב לקראת גול נקרא בעגה הרלוונטית 'בישול'). בשנת 1994 שיחק בפרנקפורט הגרמנית, וסטאבק ב-1995. בשנת 1997 קיבל הצטיינות על הובלת הקבוצה. השיג שיא בקריירה עם 11 שערים ועזר לקולורדו ראפידס להגיע לגמר גביע. בשנים 1999–2000 שיחק הנדרסון בספורטינג קנזס סיטי באותה עונה שיחק 38 משחקים הבקיע 10 שערים ובישל 9 גולים. את עונת 2001 בילה במיאמי פיוזן. בשנת 2004 הושקה קרן כריס הנדרסון, אשר העניקה מענקים לילדים החולים בלוקמיה.

== פרישה ==
כריס סיים את הקריירה בניו יורק רד בולס בשנת 2006 בגיל 36.<ref name=":0" />

==קישורים חיצוניים==

== הערות שוליים ==

קטגוריה:כדורגלנים אמריקאים
קטגוריה:קשרי כדורגל אמריקאים
קטגוריה:כדורגלני פ.ס.וו. פרנקפורט
קטגוריה:כדורגלני קולורדו ראפידס
קטגוריה:כדורגלני ספורטינג קנזס סיטי
קטגוריה:כדורגלני קולומבוס קרו
קטגוריה:כדורגלני ניו יורק רד בולס
קטגוריה:כדורגלני נבחרת ארצות הברית
קטגוריה:מדינת וושינגטון: כדורגלנים
קטגוריה:כדורגלנים אולימפיים אמריקאים
קטגוריה:כדורגלני מונדיאל 1990
קטגוריה:כדורגלני גביע הזהב 1991
קטגוריה:כדורגלנים באולימפיאדת ברצלונה (1992)
קטגוריה:כדורגלני גביע פהד 1992
קטגוריה:כדורגלני קופה אמריקה 1993
קטגוריה:כדורגלני גביע הזהב 1993
קטגוריה:כדורגלני גביע הזהב 1998
קטגוריה:אמריקאים שנולדו ב-1970
אחים בנפש

אחים בנפש הוא פזמון ישראלי שכתב והלחין אודי דמארי, ובוצע על ידי הזמר החרדי-אמריקאי אברהם פריד באלבומו כמה טוב שנפגשנו. מילות הפזמון החוזר בשיר הן "כל עם ישראל אחים בנפש".

==רקע==

מילות השיר עוסקות באמונה וביטחון ובאחדות בעם היהודי.

השיר זכה לפרסום רב ולהצלחה במגזר הדתי והחרדי והושמע גם במגזר החילוני. היה מהשירים המושמעים בתחנות רדיו קול חי ורדיו קול ברמה בתוכניות סופי שבוע בהם שלושה שבועות ברצף.

==קישורים חיצוניים==
* 
* [http://www.cmusic.co.il/Lyrics/Songs/04840-אחים-בנפש-אברהם-פריד.html השיר אחים בנפש] בשיא מיוזיק
*[https://youtu.be/lmoN38oMiMw?t=924 ביחד ולחוד הופעה חיה של ישי ריבו ואברהם פריד - 2019] פריד מבצע את השיר במופע יחד ולחוד, באתר יוטיוב

==הערות שוליים==

קטגוריה:שירים בעברית
קטגוריה:שירי אברהם פריד
קטגוריה:שירי 2017
קטגוריה:סינגלים מ-2017
ג'ון סטטסון

ג'ון צ'ארלס סטטסון (באנגלית: John Charles Stetson; 6 בספטמבר 1920 - 1 באוגוסט 2007) היה מזכיר חיל האוויר של ארצות הברית בשנים 1977–1979.
==ביוגרפיה==
ג'ון סטטסון נולד בשיקגו, אילינוי. הוא סיים לימודי תואר בוגר אוניברסיטה בהנדסת אווירונאוטיקה במכון הטכנולוגי של מסצ'וסטס ב-1943 והחל לעסוק בתחום. במלחמת העולם השנייה הוא שירת כקצין קשר בצי ארצות הברית. לאחר המלחמה הוא שב לעסוק בהנדסה. ב-1951 הוא קיבל משרת ייעוץ בחברה לייעוץ טכנולוגי "בוז אלן המילטון". ב-1963 הוא היה לנשיא בית ההוצאה "יוסטון פוסט". טרם מינויו כמזכיר חיל האוויר עמד סטטסון בראש החברה לאספקת צורכי משרד "א. ב. דיק".

סטטסון מונה כמזכיר חיל האוויר באפריל 1977 ובתפקיד זה הוא כיהן עד מאי 1979.

==קישורים חיצוניים==
* [https://archive.today/20120722023241/http://www.af.mil/information/bios/bio.asp?bioID=7256 ביוגרפיה באתר חיל האוויר] 
* 

קטגוריה:מזכירי חיל האוויר של ארצות הברית
קטגוריה:בוגרי המכון הטכנולוגי של מסצ'וסטס
קטגוריה:בוגרי אוניברסיטת נורת'ווסטרן
קטגוריה:אמריקאים שנולדו ב-1920
קטגוריה:אמריקאים שנפטרו ב-2007
שדה שדמה

[[ג'נקה רטנר בעת ניסוי בשדה שדמה]]
שדה שדמה הוא מתקן ושטח ניסויים של משרד הביטחון המופעל על ידי חטיבת חימוש ותשתיות לאומיות בחברת רפאל - מערכות לחימה מתקדמות. השדה ממוקם מדרום-מזרח למכתש רמון, בסמוך להר חדב והר המישר.

הפעילות במקום החלה בשנות השישים בניסויים במרעום "פילון" ובמרעום "פילר", מרעום הקשה מיידי לפצצות אוויר. ב-1968, לאחר ששטחי האש בבסיס פלמחים לא סיפקו את הצרכים הנדרשים, בוצעו בשדה הניסויים בטיל השפריר. ב-1969 הוקם מתקן קבע במקום, והורחבה הפעילות לעמדות בהר חדב. בשדה הניסויים מבצע חיל האוויר הישראלי אימונים מול מערכות אמיתיות של טילי קרקע-אוויר תוצרת רוסיה המשמשות ביום אויב.

בשדה בוצעו לאורך השנים ניסויים במערכות נשק של רפאל ושל גופים ביטחוניים נוספים בהם: דלילה תמוז, כיפת ברזל, שרביט קסמים, ירי גיל מצריחונים בלתי מאוישים לנגמ"שי איתן ונמר, ספייס, ברק,, פטריוט. ודרבי

מרכז השליטה והבקרה במתקן מורכב ממספר תאים:
# תא למהנדסי הפרויקט העוקבים אחר הניסוי באמצעי טלמטריה.
# תא אמצעי המחשוב המרכז את אמצעי העיקוב ובהם מכ"ם ומצלמות. 
# תא בטיחות שאמון על פינוי השטחים מעוברי אורח וסקרנים. 

בסמוך לשדה מופעל מנחת מישר.

הזכות לקבלת הכנסות בגין ארנונה משטח המתקן מהווה מחלוקת בין מועצה אזורית רמת הנגב לבין מועצה אזורית ערבה תיכונה.

==קישורים חיצוניים==
* [https://www.israeldefense.co.il/he/content/אזור-51-הישראלי אזור 51 הישראלי], ישראל דיפנס, 25 בפברואר 2014
* 
* 

==הערות שוליים==

קטגוריה:רפאל
קטגוריה:מועצה אזורית רמת הנגב
קטגוריה:משרד הביטחון
קטגוריה:הנגב: מבנים
מטוטלת אנגלית

מטוטלת אנגלית הוא מכשיר שנועד למדוד ולהסדיר את רמת מניעת ההחלקה של משטחי דריכה. כל מוצרי הבינוי אשר משמשים לריצוף וחיפוי של משטחים חוץ ופנים, עוברים בדיקה זאת כחלק מתהליך שחרור תקני בנמל הימי. כל מוצרי הריצוף שלא עברו בדיקה זאת בהצלחה, לא יוכל להימכר תחת ההגדרה של - מוצרי דריכה נוגדי החלקה. מטרת התקן הוא להעניק מדידה מספרית מדויקת של רמת ההחלקה במשטח הנבדק. נושא הבטיחות משמעותי ביותר בבחירת סוג הריצוף ותכנונו. התקנים הישראלים והבינלאומיים קובעים אמות מידה למידת החיכוך או החספוס הנדרשת ממשטח מרוצף, על מנת למנוע החלקה ופגיעות גופניות.

== קישורים חיצוניים ==
* [https://tileisrael.com/tiles-and-slip-r-level/ מידע מפורט]

קטגוריה:בנייה: כלי עבודה
פרייס ווטרהאוס קופרס

פרייס ווטרהאוס קופרס (באנגלית: PricewaterhouseCoopers או בקיצור PwC) הוא אחד התאגידים הגדולים בעולם למתן שירותים פיננסיים, חשבונאיים וייעוץ ארגוני ומקצועי ואחד מארבעת משרדי ראיית החשבון הגדולים, יחד עם דלויט, ארנסט אנד יאנג ו-KPMG. מטה החברה ממוקם בלונדון, בריטניה.

חברות PwC פועלות ב -157 מדינות, ב 742 מיקומים, עם 284,000 עובדים. נכון לשנת 2019 26% מכוח העבודה עבד ביבשת אמריקה, 26% באסיה, 32% במערב אירופה ו-5% במזרח התיכון ובאפריקה. הכנסותיה העולמיות של החברה היו 42.4 מיליארד דולר בשנת 2019.

המשרד במתכונתו הנוכחית נוצר בשנת 1998 על ידי מיזוג בין שני משרדי רואי חשבון; Coopers & Lybrand ו- Price Waterhouse. לשתי הפירמות היו היסטוריות מהמאה ה-19. שם המסחר קוצר ל-PwC בספטמבר 2010 כחלק ממאמץ מיתוג מחדש.

PricewaterhouseCoopers International Limited, שבסיסה בלונדון, בריטניה היא גורם מתאם עבור רשת הפירמות העולמית. היא מנהלת את המותג העולמי ומפתחת מדיניות ויוזמות ליצירת גישה משותפת ומתואמת בתחומים כמו סיכון, איכות ואסטרטגיה. היא אינה מספקת שירותים ללקוחות.

נכון לשנת 2019, PwC היא החברה בבעלות פרטית החמישית בגודלה בארצות הברית.

== בוגרים נודעים ==
* אד בסטיאן - מנכ"ל דלתא איירליינס.
* פיל נייט - מייסד נייקי.
* ריץ' קרמר - יו"ר, נשיא ומנכ"ל חברת הצמיגים והגומי גודייר.
* דהרוביה סוריהדבארה - סמנכ"ל כספים ג'נרל מוטורס.
* בראד טילדן - מנכ"ל ויו"ר חברת אלסקה איירליינס.

== החברה בישראל ==
בישראל, לחברה משרד המקיים שותפות עם משרד רואי החשבון קסלמן וקסלמן. המשרד הראשי של הפירמה נמצא בתל אביב, עם סניפים בחיפה וירושלים.

החברה הישראלית (PwC Israel) נוסדה ב-1924, וכיום פועלים בה 61 שותפים ויותר מ-1000 אנשי מקצוע, לרבות רואי חשבון, כלכלנים, בוגרי מנהל עסקים, מנתחי מערכות ומהנדסים. בדומה לנהוג ברשת הגלובלית, השירותים מסווגים לשלושה תחומי פעילות עיקריים: ביקורת ודיווח כספי, מיסים וייעוץ עסקי.

== קישורים חיצוניים ==

* 

== הערות שוליים ==

קטגוריה:משרדי ראיית חשבון
קטגוריה:תאגידי ייעוץ אסטרטגי
אברהים עקיל

אברהים עקיל (בערבית: ابراهيم عقيل), המוכר גם בשם אל-חאג' תחסין או בשמו הבדוי אל-חאג' עבדול חאדר,<ref></ref> הוא איש צבא לבנוני ובכיר בארגון חזבאללה. הוא חבר במועצת הג'יהאד, המפקחת על הפעולות הצבאיות ופעולות הביטחון של הארגון.<ref></ref> עקיל משמש מפקד מערך המבצעים ויש שמחשיבים אותו כרמטכ"ל חזבאללה בפועל.

== ביוגרפיה ==

בשנות השמונים היה עקיל פעיל מרכזי של , זרוע טרור של חזבאללה. הארגון ביצע את (18 אפריל 1983) בו נהרגו 63 אנשים ואת הפיגועים בבסיסי הכוח הרב-לאומי בביירות שגרמו למותם של 305 אנשים. בשנות השמונים ניהל .

ב־4 בפברואר 2000, בזמן המערכה ברצועת הביטחון, שיגרו מסוקי אפאצ'י טילי הלפייר לעבר מכוניתו של עקיל בכפר , שהיה באותה העת מפקד גזרת דרום לבנון בחזבאללה (או מפקד הגזרה המערבית בדרום לבנון). הטיל הראשון פגע בחלק האחורי והעיף אותו מהמכונית. הוא נמלט והתחבא מאחורי מבנה. לאחר מכן הטיל השני השמיד את המכונית. לאחר שזוהה מסתתר, טיל נוסף נורה לעברו ופגע בקיר. עקיל נפצע באורח קל ונחלץ מהאירוע.<ref></ref><ref name=":0"></ref>

בקיץ 2006, במהלך מלחמת לבנון השנייה, היה עקיל אחראי לתיאום המודיעיני בין חזבאללה לצבא סוריה.

בספטמבר 2006, בעת ששימש כראש שירות הביטחון והביון של הארגון, דווח בעיתון Intelligence Online שעקיל היה בין שלושה מפעילי חזבאללה, לצד חסן נסראללה ומוסטפא בדר א-דין, שביקרו בצפון קוריאה במשך מספר חודשים בתקופה שבין שנות ה־80 לשנות ה־90 המוקדמות לצורך אימונים.<ref></ref>

ב־21 ביולי 2015 סומן עקיל על ידי מחלקת האוצר של ארצות הברית כבעל קשרים הדוקים להנהגת ארגון חזבאללה וכפועל למענו או מטעמו, לצד בכירים נוספים בארגון – מוסטפא בדר א-דין, פואד שכר ועבד אל-נור שאלאן.<ref name=":2"></ref> הוא סומן כמי שמילא תפקיד חיוני במערכה הצבאית של חזבאללה בסוריה על ידי סיוע ללוחמי הארגון ולחיילי המשטר הפרו-סורי נגד כוחות האופוזיציה הסורית בקרבות שעל אדמת סוריה;<ref name=":2" /> וכן, על שהיה מבוקש במספר 'מודעות אדומות' באינטרפול, המתעדות את ההיסטוריה הארוכה שלו בארגון, כולל מעורבותו בהחזקת שני אזרחים גרמניים כבני ערובה בשלהי שנות ה־80 ובמסע הפצצות בפריז בשנת 1986.<ref name=":2" />

ב־10 בספטמבר 2019 משרד החוץ של ארצות הברית הגדיר אותו כ. ב־18 באפריל 2023 הציעה תוכנית פרס של עד 7 מיליון דולר למי שימסור עליו מידע.

במאי 2016 לאחר חיסולו של מוסטפא בדר א-דין, עקיל היה אחד משני המועמדים (לצד פואד שכר) לרשת את תפקידו כרמטכ"ל חזבאללה.<ref name=":1" /><ref></ref> יש שמחשיבים אותו כרמטכ"ל חזבאללה בפועל (ויש שהגדירו את פואד שוכר כרמטכ"ל).

עקיל משמש מפקד מערך המבצעים בארגון ואחראי על כוח רדואן בין היתר במלחמת חרבות ברזל. הוא עומד בראש הפרויקט של חזבאללה לחפירת מנהרות בלבנון.

== הערות שוליים ==

קטגוריה:פעילי חזבאללה
אגם (הוצאה לאור)

אֲגַם היא הוצאה לאור ישראלית, שהוקמה בשנת 2007, המוציאה לאור ספרי עיון, פנאי וסיפורת. ההוצאה מתמחה בעיקר בספרי ילדים ונוער.

ההוצאה הוקמה על ידי ישראל מזרחי וליאור שרף. מזרחי הוא בנו של מאיר מזרחי מייסד הוצאת מ. מזרחי. אחרי סכסוך בין השותפים עבר מזרחי לנהל את ההוצאה לאור של אביו.

ההוצאה מוציאה לאור בעיקר ספרות מתורגמת, אך גם ספרות מקור, חוברות עבודה, משחקים וחוברות צביעה.

מנכ"ל ההוצאה הוא ליאור שרף, ועורכת ההוצאה היא ראוּבת ניצן.

== קישורים חיצוניים ==
* 

==הערות שוליים==

קטגוריה:הוצאות ספרים בישראל
קטגוריה:ישראל: חברות שהוקמו ב-2007
דודג' מידווברוק

דודג' מידווברוק (באנגלית : Dodge Meadowbrook) היא מכונית משפחתית גדולה אשר יוצרה בארצות הברית על ידי חטיבת דודג' בקונצרן הרכב קרייזלר האמריקאי בין השנים 1954–1949.

==ממאפייני "דודג' מידווברוק"==

* יוצרו כ-500,000 יחידות. בשנת 1949 יוצרו כ-90,000 יחידות. בשנת 1952 יוצרו 84,000 יחידות.
* 6 מושבים
* מנוע קדמי / מנוע בנזין
* מנוע הנעה אחורית
* מנוע קירור מים
* תאוצה בין 0–100 קמ"ש היא 25.6 שניות (דגם 4 דלתות סדאן, מנוע 3,773 סמ"ק המפיק 103 כ"ס המשודך לתמסורת אוטומטית 3 מהירויות)
* מחיר היחידה "דודג' מידווברוק" דגם סטיישן עמד על 2,176 דולר (ארצות הברית, שנת 1953)

===תצורות===
* 2 דלתות - סדאן (1954-1953)
* 4 דלתות - סדאן (1954-1949)
* 2 דלתות (כולל חלון אחורי הנפתח כלפי מעלה, וחלק תחתון של הדלת האחורית) - סטיישן (1953)

==גלריה==
<gallery mode="packed" heights="130">
קובץ:1954 Dodge Meadowbrook Sedan.jpg | "דודג' מידווברוק", שנת 1954
קובץ:Modified 1950 Dodge Meadowbrook, at 2010 Les chauds vendredis.jpg | "דודג' מידווברוק"
קובץ:Dodge (10079955025).jpg | "דודג' מידווברוק", 2 דלתות סדאן
קובץ: Dodge (10080159193).jpg| "דודג' מידווברוק", 2 דלתות סדאן
</gallery>

==ראו גם==
* דודג'
* דודג' דה לוקס
* דודג' D24 קסטום

==קישורים חיצוניים==

* 
* 
* 

==הערות שוליים==

קטגוריה:מכוניות משפחתיות גדולות
קטגוריה:מכוניות סטיישן
קטגוריה:צבא ארצות הברית - כלי רכב
קטגוריה:דגמי מכוניות שהושקו ב-1949
מידווברוק
קטגוריה:מכוניות אמריקאיות
פרויקט דיוק הטילים

אתרי פרויקט הטילים המדויקים של [[חזבאללה בביירות]]
תהליך ייצור טיל מדויק
תצלום אוויר של אתר לדיוק טילים ב[[בקאע]]
פרויקט דיוק הטילים הוא מיזם צבאי משותף לארגון חזבאללה ולהנהגת איראן, שייעודו פיתוח וייצור טילים מדויקים, בשטח לבנון, לצרכים צבאיים.

== רקע ==
פרויקט הדיוק התחיל בשנת 2013 בשני צירים: הסבת טילים לא-מדויקים למדויקים וייצור מאפס של טילים מדויקים.<ref name=":0"></ref>

תחילה, פעל ארגון חזבאללה בניסיונות להבריח טילים מדויקים בשלמותם מאיראן דרך סוריה ללבנון, אך רבות מפעולות אלו סוכלו, ולאור כך, בשנת 2016 החליטו בארגון שלא להעביר יותר טילים שלמים<ref name=":0" />. באותה העת מתרחשת פעילות במרכז סרס בסוריה של הסבת טילים לא-מדויקים למדויקים, פעילות שגם כן משובשת, ולכן החליט הארגון להבריח בנתיבים יבשתיים, ימיים ואוויריים את רכיבי הדיוק לתוך שטח לבנון ושם להתקין אותם על טילים לא-מדויקים שכבר נמצאים ברשותו.<ref name=":0" />

ב-27 בספטמבר 2018 בנאומו בפני עצרת האו"ם, חשף ראש הממשלה בנימין נתניהו שלושה אתרים בשכונת אוזעאי בביירות בהם הארגון מקים תשתית להסבת טילים למדויקים יותר:<ref name=":0" />
* אתר בתוך אצטדיון "אלעהד" של קבוצת הכדורגל של נבחרת חזבאללה;<ref name=":1" />
* אתר בסמוך לנמל התעופה הבינלאומי רפיק אל-חרירי;<ref name=":1" />
* אתר במעגנה, בלב שכונת מגורים ובסמוך למבניים אזרחיים, במרחק של כ-500 מטרים בלבד ממסלול הנחיתה של נמל התעופה הבינלאומי רפיק אל-חרירי.<ref name=":1" />

לפי צה"ל, בעקבות החשיפה נמנעה הקמתם של המפעלים, אולם במקביל התחיל חזבאללה בניסיון להקים מפעלים לייצור טילים מדויקים בשטח לבנון.<ref name=":0" />

בשנים 2018-2016, איראן וחזבאללה התקשו ליישם את הסבת הטילים באתרים כמתוכנן ולא עמדו ביעדים שהציבו לעצמם<ref name=":2"></ref>. ב-29 באוגוסט 2019 חשף צה"ל לראשונה מידע על היקף הפרויקט.<ref name=":2" />

== אתר הפרויקט ==
ב-3 בספטמבר 2019 חשף צה"ל את האתר המיועד לייצור והסבת טילים מדויקים, שהוקם בהובלת איראן וחזבאללה וממוקם בבקאע, בסמוך לכפר א-נבי שית.<ref name=":3"></ref>

האתר מחולק למספר מתחמים: מתחם ייצור המנועים, מתחם בקרת איכות, מתחם ייצור חומרי נפץ לראשי קרב ומתחם לוגיסטי.<ref name=":3" />

== אנשי מפתח בפרויקט ==
* עלי ח'אמנאי, המנהיג העליון באיראן
* חסן נסראללה, מזכ"ל חזבאללה
* מג'יד נואב, המוביל הטכנולוגי של הפרויקט מטעם איראן
* עלי אצע'ר נורוזי, ראש אגף הלוגיסטיקה של משמרות המהפכה האסלאמית

=== לשעבר ===
* קאסם סולימאני, מפקד כוח קודס לשעבר, שנהרג בידי ארצות הברית בינואר 2020
* מוחמד חג'אזי, האחראי לשעבר על פעילות איראן בלבנון, ולאחר מכן סגן מפקד כוח קודס
* פואד שכר, מפקד הפרויקט מטעם חזבאללה, שנהרג בידי ישראל ביולי 2024<ref></ref>

== השלכות ביטחוניות על ישראל ==
ישראל, שלפי פרסומים זרים פועלת במשך שנים בניסיון לסכל את יישום הפרויקט, רואה בו קו אדום ועילה למלחמה.

== לקריאה נוספת ==
* [https://web.archive.org/web/20200608121151/https://www.idf.il/אתרים/פיקוד-הצפון/נחשף-פרויקט-דיוק-הטילים-של-חיזבאללה-בהובלת-איראן/ פרויקט דיוק הטילים של חזבאללה בהובלת איראן נחשף], אתר צה"ל, 29 באוגוסט 2019
* [https://www.youtube.com/watch?v=OIPh6-F-UrE זמן אמת עונה 3 | סכנה ברורה ומדויקת - פרק 18], כאן 11 - תאגיד השידור הישראלי, יוטיוב, 17 בפברואר 2020

==קישורים חיצוניים==

== הערות שוליים ==

קטגוריה:מיזמים
קטגוריה:סכסוך ישראל–חזבאללה
קטגוריה:לבנון: צבא וביטחון
קטגוריה:איראן: צבא וביטחון
קטגוריה:טרור ארטילרי
קטגוריה:חזבאללה: אמצעי לחימה
טל-מאי

טל־מאי היא הוצאה לאור ישראלית, המתמקדת בספרות ילדים ונוער.

ההוצאה הוקמה בשנת 2004 על ידי הסופרת והמתרגמת מאירה פירון, שעד היום משמשת כמנכ"לית ההוצאה.

לפי הגדרתה העצמית של ההוצאה, היא חותרת לעיסוק ב"ספרות עכשווית וספרות קלאסית, בדגש על ספרות שמעודדת את אהבת הקריאה והאמנות, ומגרה את המחשבה".

ההוצאה מיצבה את עצמה כהוצאת בוטיק, המפרסמת ספרי איכות, ורבים מספריה נבחרו ל"מצעד הספרים" של משרד החינוך.

משנת 2013 יותם שווימר הוא העורך הראשי של ההוצאה.

ההוצאה עבדה בשותפות עם ידיעות ספרים למעלה מעשור, ובשנת 2023 חזרה לפעילות עצמאית. 

== קישורים חיצוניים ==
* 

== הערות שוליים ==

קטגוריה:הוצאות ספרים בישראל
קטגוריה:ספרות ילדים ונוער בישראל
קטגוריה:ישראל: חברות שהוקמו ב-2004
אלי X

אלכסנדרה אשלי יוז (באנגלית: Alexandra Ashley Hughes; נולדה ב-31 ביולי 1985), הידועה בשם הבמה Allie X (עלי X) היא זמרת-יוצרת קנדית.

==ביוגרפיה==
אלכסנדרה אשלי יוז נולדה ב-31 ביולי 1985, שבאוקוויל, אונטריו.<ref></ref> משפחתה ממוצא בריטי.<ref></ref> היא למדה בבית הספר לאמנויות אטוביקוק, אחר כך למדה לנגן על פסנתר וקול קלאסי באקדמיה לאמנויות במישיגן, וסיימה את התוכנית לביצוע התיאטרון המוזיקלי של מכללת שרידן, וכן למדה תיאטרון מוזיקלי.

==דיסקוגרפיה==
===אלבומי אולפן===
* 2006: Waiting for the Prize
* 2009: Ladies and Gentlemen
* 2017: CollXtion II
* 2020: Cape God

===מיני-אלבומים===
* 2010: Allie Hughes
* 2012: Allie X Andra
* 2015: CollXtion I
* 2015: Catch EP
* 2017: CollXtion II: Ʉnsolved
* 2018: Super Sunset
* 2019: Super Sunset (Analog)
* 2021: Cape God (The Digital Concert)

== קישורים חיצוניים ==

* 

== הערות שוליים ==

קטגוריה:זמרות קנדיות
קטגוריה:זמרות-יוצרות
קטגוריה:פעילים למען זכויות להט"ב
קטגוריה:קנדיות שנולדו ב-1985
ניו יורק סאוור

ניו יורק סאוור (באנגלית: New York Sour, על שם העיר ניו יורק) הוא קוקטייל המוכר רשמית על ידי איגוד הברמנים הבינלאומי. המשקה מורכב מ-60 מ"ל בורבון (או ויסקי שיפון), 22.5 מ"ל מי סוכר, 30 מ"ל מיץ לימון, מספר טיפות חלבון ביצה, 15 מ"ל יין אדום (שירז או מלבק). את הקוקטייל מכינים בשני שלבים: תחילה משקשים את כל הרכבים פרט ליין בשייקר עם קוביות קרח ומוזגים לכוס אולד פאשנד מלאה בקרח. לאחר מכן מוזגים את היין בזהירות מלמעלה, כך שהוא לא יתערבב עם יתר הקוקטייל ויהווה שכבה מעל. המשקה הוא קוקטייל סאוור, המהווה למעשה ויסקי סאוור, בתוספת שכבת יין. הקוקטייל מוגש ללא קשית, אלא נשתה ישירות מהכוס.

קיימת וריאציה בה מוסיפים טיפת אנגוסטורה ביטרס. ניתן להשמיט את חלבון הביצה. קיימות גרסאות עם יחסים מעט שונים של רכיבים.

==קישורים חיצוניים==

* [https://iba-world.com/new-era-drinks/new-york-sour/ ניו יורק סאוור], באתר איגוד הברמנים הבינלאומי
* [https://www.acouplecooks.com/best-new-york-sour/ best-new-york-sour] אתר acouplecooks
==הערות שוליים==

קטגוריה:קוקטיילי יין
הפדרציה של האיגודים המקצועיים וועדי העובדים העצמאיים והדמוקרטים בפלסטין

הפדרציה של האיגודים מקצועיים וועדי העובדים העצמאיים והדמוקרטים בפלסטין, הוקמה כתגובה לחוסר הדמוקרטיה בתוך הפדרציות של ארגוני העובדים הפלסטיניים הוותיקים. 

באמצעות מאמציהם של פעילי זכויות עובדים עצמאיים והמרכז לדמוקרטיה וזכויות עובדים (DWRC), מאות ועדי עובדים עצמאיים הצטרפו להתאחדות ועדי העובדים העצמאיים מאז 2004, וקיימו את הכנס הראשון שלהם בשנת 2007. 

== חשיבות ==
על-פי חלק מהמשקיפים פסקו הפדרציות הקיימות של ארגוני העובדים ברשות הפלסטינית להיות דמוקרטיות. הפדרציה הכללית הפלסטינית של האיגודים המקצועיים (PGFTU) שנשלטת על ידי הפת"ח, לא קיימה בחירות מאז 1981<ref>Joost R. Hiltermann. "Mass Mobilization under Occupation: The Emerging Trade Union Movement in the West Bank"; MERIP Reports, No. 136/137, West Bank, Gaza, Israel: Marching toward Civil War (Oct. - Dec., 1985), pp. 26-31</ref><ref>Joost R. Hiltermann. "Behind the Intifada"; Princeton University Press (January 25, 1993)</ref><ref>Nina Sovich. "Stifling Democracy within Palestinian Unions"; Middle East Report, No. 215 (Summer, 2000), pp. 2-3</ref>. 

בשנת 2007, הביקורת על ה-PGTFU הגיעה לשיאה בייסוד הפדרציה של האיגודים מקצועיים וועדי העובדים העצמאיים והדמוקרטים בפלסטין, המייצג מעל 50,000 עובדים ועובדות, החברים בוועדי עובדים עצמאיים, אשר נבחרו באופן דמוקרטי בכל רחבי הגדה המערבית ועזה . מוחמד אל-עארורי, בעברו איש ה-PGFTU, נבחר לרכז הראשי של הפדרציה החדשה<ref>[http://undp.advomatic.com/en/node/15986 "Unemployed workers demonstrate against poverty"] Stand Up, Take Action - UNDP site, October 17, 2007</ref><ref>[http://www.stopthewall.org/downloads/pdf/S-F2.pdf "Statements in Occasion of Workers' Boycott Call"] ; Stop the Wall Campaign, February 11, 2007</ref>.

== עימותים עם ה-PGFTU ==
בשנת 2005 שלח ה-PGFTU מכתב לפדרציה הבינלאומית של ארגונים להשכלת עובדים (IFWEA).

בטענה כי "מה שמתייחסים אליו כוועדי עובדים עצמאיים, למעשה מתואמים עם המרכז לדמוקרטיה וזכויות עובדים בראשות מוחמד דהמאן כמו גם עם תנועת החמאס ומפלגת היוזמה הלאומית הפלסטינית בראשות מוסטפא ברגותי." 

אישומים מסוג זה, העלולים להביא למאסר של המעורבים, היו במרכזה של מחלוקת קשה של ה-PGFTU עם המרכז לדמוקרטיה וזכויות עובדים (DWRC).

== הערות שוליים ==

קטגוריה:ארגוני עובדים
קטגוריה:הרשות הפלסטינית: ארגונים
קטגוריה:2007 בפוליטיקה
קטגוריה:זכויות עובדים
תנו לגדול בשקט (אלבום)

תנו לגדול בשקט הוא אלבום הסולו השלישי של הזמר הישראלי גידי גוב שיצא ב-1985.

האלבום כולל בעיקר שירי ילדים: לצד "תנו לגדול בשקט", "אין לי כסף", "הופה היי" ו"חורף" מפסטיבלי הילדים שהתקיימו בשנים לפני כן. כמו כן, נכללו באלבום גם שירו "הו מה יהיה מה יהיה בתרגום אהוד מנור, מתוך המופע "עדלידע קרנבל 83" שהופק על ידי שמוליק קלדרון ובוים על ידי צדי צרפתי, כמו גם שירים שהוקלטו על ידי צוות "הכבש השישה עשר", ולא הופיעו בתקליט המקורי של ההרכב: "כשאהיה גדול" ו"איך שיר נולד?". השיר ״גן סגור״, שהופיע במקור באלבום של ״הכבש השישה עשר״, מופיע כאן בגרסת כיסוי שהקליט גוב לבדו, בשם ״גן סגור 83׳״.

האלבום בנוי כמעין סיפור ילדים כך שבין שיר לשיר, גוב מספר קטעי סיפור ילדים בקולו (ללא לחן). את קטעי הקישור והסיפורים כתב ישראל ויסלר (פוצ'ו). האלבום יצא גם כמארז "ספרקלטת", שכלל ספר שכלל את מילות כל השירים והסיפורים, בלווית איורים.

בגרסת הקלטת נוספו לאלבום שתי רצועות שלא הופיעו בתקליט ובדיסק: סיפור בשם "האריה שרצה להיות עם החבר'ה" והשיר "עם כל החבר'ה".

== רשימת רצועות ==

==קישורים חיצוניים==

קטגוריה:אלבומי 1985
קטגוריה:אלבומי גידי גוב
קטגוריה:אלבומים בעברית
קטגוריה:אלבומי מוזיקה לילדים
קטגוריה:אלבומי חברת הד ארצי
הוועד של אגודת הדרייפרים

הוועד של אגודת הדרייפרים (בהולנדית: De Staalmeesters) הוא ציור שמן על בד מאת הצייר ההולנדי רמברנדט ואן ריין, משנת 1662. הציור, שאורכו 191.5 ס"מ ורוחבו 279 ס"מ, מוצג כיום ב"רייקסמוזיאום" שבאמסטרדם, הולנד. היצירה נחשבת לאחר מהציורים הקבוצתיים האחרונים של הצייר.

==אודות היצירה==
הגברים בציור, למעט בל שבולט באי חבישת כובע, הם דרייפרים. דרייפרים הם אנשים שמתעסקים במסחר של בגדים. אותם דרייפרים ביצירה נבחרו על ידי הגילדה שלהם לבחינת איכות הבגדים שמוצעת למכירה לחברי הגילדה. הנציגים בציור החלו בתפקידם בדיוק ביום שישי הטוב לתקופת כהונה בת שנה, ומצופה מהם לבצע את בדיקותיהם שלוש פעמים בשבוע. פירוש המילה ההולנדית staal הוא דגימה, ובהקשר לשם היצירה הכוונה היא לבחינת דגימות בגדים על ידי נציגי הוועד. הבוחנים השתמשו בחותמות מיוחדות כדי לתעד את עבודתם.<ref>Juran, Joseph M., ed. (1995), A History of Managing for Quality: The Evolution, Trends, and Future Directions of Managing for Quality, Milwaukee, Wisconsin: The American Society for Quality Control, p. 229 .</ref> איכות הבגדים נעה בין חותמת אחת המסמלת את האיכות הנמוכה ביותר לבין ארבעה חותמות המסמלת את הציון הגבוה ביותר שניתן להשיג. 

חברי הגילדה ביצירה הם (משמאל לימין): ג'ייקוב ואן לון, וולקרט ג'אנץ, וילם ואן דוינבורג, פרנס הנדריקס בל, ארנוט ואן דר מיי וג'וכם דה נווה. הגילדה היא שהזמינה את הדיוקן הקבוצתי והוא נתלה באולם הגילדה עד לשנת 1771. 

היצירה מופיעה על חפיסות סיגרים הולנדיים. כמו כן, הציור הופיע בסצנת הפתיחה של הסרט "מכונת הזמן", בביתו של הסופר הרברט ג'ורג' ולס. הציור מופיע אף כחלק חשוב בעלילת ספרו של ג'פרי ארצ'ר "רק המעז" (2019). 

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ציורי שמן
קטגוריה:יצירות אמנות מן הבארוק
קטגוריה:רמברנדט: ציורים
קטגוריה:אוספי רייקסמוזיאום
קטגוריה:ציורים מהמאה ה-17
סטלה מוואנגי

סטלה ניאמבורה מוואנגי (בנורווגית: Stella Nyambura Mwangi; נולדה ב-1 בספטמבר 1986),<ref></ref> ידועה בשם הבמה STL, היא זמרת, פזמונאית וראפרית קניאנית-נורווגית.<ref></ref> מוואנגי ייצגה את נורווגיה באירוויזיון 2011 שנערך בדיסלדורף שבגרמניה, שנה לאחר שמדינתה הנחתה את התחרות, והודחה בחצי הגמר.

== קריירה ==
סטלה מוואנגי ב[[אירוויזיון 2011.]]
סטלה מוואנגי (מימין) בתחרות ה[[מלודי גראנד פריקס בשנת 2018.]]
בשנת 2008 הוציאה את אלבום הבכורה שלה, Living for Music.<ref></ref> האלבום זכה לביקורות מעורבות.<ref></ref>

=== אירוויזיון 2011 ===
בשנת 2011 השתתפה מוואנגי בתחרות המלודי גראנד פריקס, בעבור לייצג את נורווגיה באירוויזיון 2011, שהתקיימה בדיסלדורף שבגרמניה. ב-12 בפברואר 2011 זכתה בתחרות.

ב-10 במאי ייצגה את נורווגיה באירוויזיון עם השיר "Haba Haba".<ref></ref> השיר הגיע למקום הראשון במצעד הסינגלים הנורווגי.<ref></ref><ref></ref> אף על פי שהייתה אחת מהמתחרים המועדפים ביותר בתחרות, לא הצליחה להעפיל לגמר.<ref></ref>

=== לאחר האירוויזיון ===
ב-10 ביוני 2011 הוציאה את אלבום האולפן השני שלה, Kinanda.<ref></ref> האלבום כלל את השיר "Haba Haba", איתו ייצגה את נורווגיה באירוויזיון 2011, והגיע למקום ה-15 במצעד האלבומים הנורווגי.<ref></ref>

בשנת 2018 התחרתה בשנית בתחרות המלודי גראנד פריקס, יחד עם אלכסנדרה רוטאן, על מנת לייצג את נורווגיה באירוויזיון 2018. השניים הגיעו למקום השלישי בתחרות.

בשנת 2019 נכנס שירה "Ma Itū" למשחק הווידאו הפופולרי "Just Dance 2020".<ref></ref>

== חיים אישיים ==
מוואנגי נולדה במוראנג'ה שבמחוז מרכז קניה בשנת 1986 ובילתה שם את חמש שנותיה הראשונות, לפני שמשפחתה עברה לאיידסוול שבנורווגיה בשנת 1991.<ref></ref> בגיל 8 התחילה להתאמן בנגינת מוזיקה.

אביה של מוואנגי נהרג בתאונת פגע וברח בפברואר 2012.<ref></ref>

== דיסקוגרפיה ==
=== אלבומי אולפן ===
* 2008: Living for Music
* 2011: Kinanda

== קישורים חיצוניים ==

* 

== הערות שוליים ==

קטגוריה:נציגי נורווגיה באירוויזיון
קטגוריה:משתתפי אירוויזיון 2011
קטגוריה:ראפריות נורווגיות
קטגוריה:זמרות נורווגיות
קטגוריה:פזמונאיות
קטגוריה:ראפרים נורווגים
קטגוריה:זמרים נורווגים
קטגוריה:פזמונאים
קטגוריה:קנייתיות שנולדו ב-1986
הפועל בית זרע

הפועל בית זרע (נקראה גם הפועל בית זרע/אפיקים) הייתה קבוצת כדורעף ישראלית מקיבוץ בית זרע שהשתתפה בליגה הבכירה ואף זכתה בתואר האליפות בשנת 1956. הקבוצה היא ממייסדות ליגת הכדורעף בישראל באמצע שנות ה-50.

==היסטוריה==
העובדה שקיבוץ בית זרע הוקם והשתייך לתנועת הקיבוץ הארצי השומר הצעיר, גרמה לכך שבאופן טבעי הייתה לו זיקה להתאחדות הפועל. מועדון "הפועל" הפעיל בקיבוץ ענפי ספורט כמו: כדורגל, כדורסל וכדורעף שהתמודדו בדרך כלל בכינוס הפועל ובליגה פנימית מול שאר קבוצות "הפועל" בקיבוצים אחרים במדינה. הקבוצה הוקמה בשנת 1947 על ידי חיים בורר שחקן נבחרת ישראל ששימש בתחילת הדרך כמאמן שחקן.

הקבוצה זכתה בגביע פסל זייד כבר בשנת 1953. בשנת 1955 זכתה הקבוצה ב"גביע חללי רחובות" לאחר ניצחון בגמר מול הפועל בית קמה. בשנת 1956 זכתה הקבוצה באליפות הליגה הארצית (הליגה הבכירה) שנפתחה באותה שנה. בסיום עונת 1961–1962 נשרה הקבוצה לליגה השנייה וחזרה רק בתום עונת 1967–1968.

בתחילת שנות ה-70 התאחדה הקבוצה עם הפועל אפיקים מקיבוץ אפיקים הסמוך ונקראה "הפועל בית זרע/אפיקים". בסיום עונת 1977–1978 נשרה הקבוצה לליגה השנייה מהמקום האחרון.

שחקן הקבוצה מרדכי (מוטל'ה) סדן נהרג במלחמת יום הכיפורים ושנה לאחר מכן שיחקה הקבוצה מול מכבי תל אביב על גביע לזכרו.

==תארים והישגים==
* ליגת העל בכדורעף:
** אליפות (1): 1956
** סגנות (2): 1969, 1971, 1972, 1973
* בגביע המדינה:
** זכייה (1): 1971
** גמר: 1973
* גביע פסל זייד:
** זכייה (2): 1953, 1957
** גמר: 1954
==שחקני עבר בולטים==

==קישורים חיצוניים==
* [https://www.iva.org.il/News.asp?id=544 עונת 1956: חיים בורר ועוד חמישה], באתר איגוד הכדורעף

==הערות שוליים==

בית זרע
בית זרע
קטגוריה:בית זרע
קטגוריה:אפיקים (קיבוץ)